open-index/open-wikipedia-markdown huggingface dataset:
Leopoldo V de Austria

**Leopoldo V**, nado en 1157 e finado o 31 de decembro de 1194, coñecido como *o Virtuoso*, foi duque de Austria da familia Babenberg entre 1177 e 1194 e duque de Estiria de 1192 a 1194.

## Traxectoria 
Leopoldo era o fillo de Henrique II, duque de Austria, tamén coñecido como Henrique II Jasomirgott e da emperatriz bizantina Teodora Comnena. En 1172, casou con Helena, filla do rei Géza II de Hungría, e tiveron dous fillos: Federico I e Leopoldo VI. A irmá máis vella de Leopoldo, Inés de Babenberg, casou en 1166 con outro fillo do monarca húngaro, o posterior rei Estevo III de Hungría. Desta maneira este dobre matrimonio pretendía achegar as dúas dinastías que reinaban en territorios fronteirizos. Porén, á morte do rei húngaro, Inés volveu ó ducado de Austria.

O 17 de agosto de 1186, negociouse o Pacto de Georgenberg, polo cal Estiria e a parte central da Alta Austria foron amalgamadas no ducado de Austria despois de 1192. Este foi o primeiro paso cara á creación da Austria moderna.

## A terceira Cruzada 
É lembrado principalmente fóra de Austria pola súa participación na terceira cruzada. Chegou para tomar parte no sitio de Acre na primavera de 1191, navegando dende Zadar na costa do Mar Adriático. Púxose ó mando do que quedaba das forzas imperiais logo da morte de Federico VI de Suabia en xaneiro dese ano.

Despois da rendición de Acre, as bandeiras do Reino de Xerusalén, Ricardo I de Inglaterra, Filipe II de Francia e Leopoldo foron izadas na cidade polo curmán de Leopoldo, Conrado de Montferrato. Pero Ricardo quitou a bandeira de Leopoldo. Ricardo tamén estivo baixo sospeita de estar involucrado no asasinato de Conrado pouco despois de ser elixido rei de Cisxordania en abril de 1192. Na viaxe de retorno, Ricardo ía disfrazado e debeu parar en Viena, onde foi recoñecido (supostamente polo seu anel) e foi arrestado no distrito de Erdberg (moderno Landstraße). Por algún tempo estivo prisioneiro en Dürnstein, logo foi levado ante o emperador Henrique VI do Sacro Imperio Romano Xermánico e foi acusado da morte de Conrado. O gran rescate que se pagou, que se supón de arredor de 23 toneladas de prata, serviu para a fundación da casa de moeda en Viena e utilizouse para construír murallas novas da cidade, así como para edificar as cidades de Wiener Neustadt e Friedberg en Estiria. Porén, o duque foi excomulgado polo papa Celestino III por facer prisioneiro a un compañeiro de cruzada.

En 1194 Leopoldo sufriu un accidente. Un cabalo esmagoulle un pé ó caer sobre el durante un torneo en Graz. Finalmente morreu de gangrena, aínda baixo pena de excomuñón, sendo enterrado na abadía de Heiligenkreuz.
Kitee

**Kitee** (en sueco *Kides*) é unha Cidade de Finlandia situado na rexión de Carelia do Norte. En 2018 a súa poboación era de 10&nbsp;359&nbsp;habitantes. A superficie do termo municipal é de 1&nbsp;724,41&nbsp;km2, dos cales 470,83&nbsp;km2 son auga. O concello ten unha  densidade de poboación de 8,26 &nbsp;hab./km².

Limita cos concellos de Rääkkylä, Tohmajärvi, Parikkala e Savonlinna estas dúas últimas nas rexións veciñas de Carelia do Sur e Savonia do Sur respectivamente.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kitee
Look Who's Talking Now

'''''Look Who's Talking Now'''* é un filme estadounidense de 1993. É o terceiro e derradeiro título da triloxía que comezou con *Mira quen fala'' en 1989. Está protagonizado por John Travolta e Kirstie Alley nos papeis de James e Mollie Ubriacco respectivamente.

## Personaxes 
* John Travolta como James Ubriacco
* Kirstie Alley como Mollie Ubriacco
* David Gallagher como Mikey Ubriacco
* Tabitha Lupien como Julie Ubriacco
* Lysette Anthony como Samantha D'Bonne
* George Segal como Albert
* Olympia Dukakis como Rosie
* Charles Barkley como el mesmo

;Voces
* Danny DeVito como Rocks
* Diane Keaton como Daphne

## Véxase tamén 
### Ligazóns externas 
* 
* Ficha en AllMovie
Teodoro II, patriarca de Constantinopla

**Teodoro II de Constantinopla**, chamado **Irénico** (en grego: Θεόδωρος Β' Εἰρηνικός; latín: *Eirenicus*), tamén coñecido como **Teodoro Kopas** (en grego: Κωπάς), finado o 31 de xaneiro de 1216, foi o patriarca grego ortodoxo de Constantinopla (no exilio) entre 1214 e 1216.

## Traxectoria 
Teodoro foi un funcionario de alto rango no Imperio bizantino e o principal ministro durante a maior parte do reinado de Aleixo III Anxo. Despois da conquista de Constantinopla pola Cuarta Cruzada, fuxiu cara ao Imperio de Nicea e converteuse en monxe antes de ser ascendido ao patriarcado.

## Véxase tamén  
### Bibliografía 
*
* 
*
Scott Morrison

**Scott Morrison**, nado en Waverley, Nova Gales do Sur o 13 de maio de 1968 é un político australiano, líder do Partido Liberal, que exerceu como primeiro ministro de Australia entre 2018 e 2022. É membro da Cámara de Representantes dende 2007, representando á división de Cook en Nova Gales do Sur.

## Traxectoria 
Morrison naceu en Waverley, un suburbio de Sydney e estudou Xeografía económica na Universidade de Nova Gales do Sur.

Morrison foi elixido para a Cámara de Representantes nas eleccións federais de Australia de 2007. Trala vitoria da Coalición nas eleccións federais de Australia de 2013, foi designado no gabinete de Tony Abbott como ministro para a Inmigración e Protección de Fronteiras. Logo foi designado ministro de Servizos Sociais a finais de 2014. Cando Malcolm Turnbull substituíu a Abbott como primeiro ministro en setembro de 2015, Morrison foi designado ministro do Tesouro de Australia.

## Notas
Frank-Walter Steinmeier

**Frank-Walter Steinmeier**, nado o 5 de xaneiro de 1956 en Detmold, Renania do Norte-Westfalia, é un político alemán, membro do Partido Socialdemócrata de Alemaña (SPD, polas súas siglas en alemán). É o actual Presidente de Alemaña dende o 19 de marzo de 2017. Dende 2005 até 2009 e novamente de 2013 a 2017 foi ministro de Relacións Exteriores, dende novembro de 2007 tamén vicechanceler de Alemaña. En outubro de 2007 foi elixido vicepresidente federal do SPD. De 1999 a 2005 foi xefe da Chancelería Federal (cargo comparable ó ministerio da Presidencia); durante o primeiro semestre de 2007 ademais foi presidente do Consello da Unión Europea. O 7 de setembro de 2008 foi nomeado candidato a chanceler de Alemaña polo SPD para as eleccións de 2009, enfrontándose a Angela Merkel.

En febreiro de 2017 foi elixido como presidente de Alemaña. Asumiu o cargo o 19 de marzo.

## Traxectoria 
Steinmeier naceu en 1956 como fillo dun ebanista e unha obreira, ambos de relixión protestante. Logo de prestar o seu servizo militar, estudou dereito entre 1976 e 1980, despois seguiu estudos de ciencias políticas entre 1980 e 1982 na Universidade de Gießen. Traballou na facultade de Dereito Público e Ciencias Políticas e escribiu unha tese doutoral sobre as persoas sen fogar. Está casado e ten unha filla.

## Notas
María Paleóloga

**María Paleóloga** ou **Paleoloxina** pode facer referencia a:

* María Paleóloga, filla ilexítima de Miguel VIII Paleólogo e esposa de Abaqa Kan.
* María Paleóloga, esposa de Estevo Uroš III Dečanski.
* María Paleóloga Cantacucena, esposa de Constantino Tij e Ivailo de Bulgaria.
* María Irene Paleóloga, esposa de Miguel Asen IV.
Ángel Suances Piñeiro

**Ángel Suances Piñeiro**, nado en Ferrol en 1882 e finado na Coruñao 5 de decembro de 1949, foi un militar e escritor galego.

## Traxectoria 
Capitán de fragata e Axudante Maior do Arsenal de Ferrol cando aconteceu o golpe de Estado do 18 de xullo de 1936, participou como testemuña no proceso contra Antonio Azarola. Foi comandante de Mariña de Ferrol dende 1939. Foi o creador e primeiro director da Escola Náutica da Coruña. Foi nomeado contraalmirante en 1944, coincidindo co seu retiro. Colaborou na *Revista General de la Marina* e nos *Cuadernos de Tiro Naval*. Tamén colaborou en *El Correo Gallego* cunha columna diaria baixo o pseudónimo **Aspi**. Foi membro correspondente da Real Academia Galega.

## Notas 
## Véxase tamén 
### Ligazóns externas 
* Ficha en galegos.info
Freddy Mamani

**Freddy Mamani Silvestre**, nado en Catavi, no departamento da Paz o 1 de novembro de 1971, é un enxeñeiro, albanel e arquitecto autodidacta boliviano, recoñecido polo seu traballo coñecido como *Nova arquitectura andina*

## Traxectoria 
Mamani naceu nunha pequena comunidade aimará chamada Catavi, situada no cantón de Konani, no municipio de Sica Sica da provincia de Aroma do departamento de La Paz. Comezou a traballar ós 14 anos como asistente de albanel. En 1986, realizou os seus estudos na Facultade Tecnolóxica de Construcións Civís na Universidade Maior de San Andrés. Logo, cursou a carreira de Enxeñaría Civil na UBI.

É recoñecido a nivel nacional polo seu estilo denominado cholet.

Ficheiro:Cholet1.jpg|Cholet característico da arquitectura neoandina.

## Notas 
## Véxase tamén 
### Outros artigos 
* Arquitectura neoandina
* Cholet (arquitectura)
### Bibliografía 
* *La arquitectura de Freddy Mamani Silvestre* de Elisabetta Andreoli e Ligia D'Andrea (A Paz: El Alto, 2013)
Kontiolahti

**Kontiolahti** é un municipio de Finlandia situado na rexión de Carelia do Norte. En 2018 a súa poboación era de 14&nbsp;841&nbsp;habitantes. A superficie do termo municipal é de 1&nbsp;029,82&nbsp;km2, dos cales 230,63&nbsp;km2 son auga. O concello ten unha  densidade de poboación de 18,57 &nbsp;hab./km².

Limita cos concellos de Joensuu, Juuka, Lieksa, Liperi e Polvijärvi, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kontiolahti
Andrónico Tarcaniota

**Andrónico Tarcaniota** (en grego: Ανδρόνικος Ταρχανειώτης, *trans.* *Andrónikos Tarchaneiotes),* finado en 1283, foi un nobre bizantino co cargo de *megaconostaulo.*
## Traxectoria 
Era fillo do megadoméstico Nicéforo Tarcaniota e irmán do protovestiarios Miguel Tarcaniota e do xeneral Xoán Tarcaniota.
## Notas 
## Véxase tamén  
### Bibliografía 
*
María Paleóloga (raíña de Serbia)

**María Paleóloga** (en serbio: Марија Палеолог, *Marija Paleolog*), finada o 7 de abril de 1355, foi a raíña consorte de Estevo Uroš III Dečanski de Serbia. Era a filla do *panipersebasto* Xoán Paleólogo, e sobriña neta do emperador Andrónico II Paleólogo. O seu avó materno foi o *gran logóteta* Teodoro Metoquites.
## Traxectoria 
O seu pai era o gobernador de Tesalónica a principios dos anos 1320. Estevo Uroš III anteriormente estivera casado con Teodora de Bulgaria, pero o matrimonio terminou na morte de Teodora o 20 de decembro de 1322. Uroš III casou con María en 1324. O matrimonio da parella real durou até a morte do seu esposo. Estevo Uroš III foi derrotado polo seu fillo Estevo Uroš IV Dušan (do matrimonio con Teodora) en 1331, e pouco despois morreu en Zvečan (1332). A relación entre o pai e o fillo fora mala, a usurpación foi incitada pola «nova» nobreza. María tratou de reafirmar o trono para o seu fillo Simeón, mediante a axuda bizantina, pero isto non tivo éxito. María tomou os votos monásticos como **Marta**, e en 1348, Simeón converteuse no gobernador das provincias do sur do Imperio serbio. María morreu o 7 de abril de 1355, e foi enterrada en Skopje.

Tivo un fillo e dúas fillas polo seu matrimonio con Estevo Uroš III:

* Simeón Uroš, *emperador rival dos serbios e os gregos* no sur do Imperio serbio.
* Jelena, casou co duque croata Mladen III Šubić de Bribir.
* Teodora, casou co déspota Dejan Dragaš de Kumanovo.

## Véxase tamén 
### Bibliografía
*
Maite Cancelo

**María Teresa Cancelo Márquez**, coñecida como **Maite Cancelo**, nada en Barcelona o 30 de setembro de 1966, é unha economista e política galega do PPdG.

## Traxectoria 
Doutora en Ciencias Económicas pola Universidade de Santiago de Compostela. É profesora de Economía Aplicada na USC. Foi decana da Facultade das Ciencias Económicas e Empresariais de Santiago de Compostela (2007-2010). Foi directora xeral do Centro de Empresas e Innovación de Galicia. Foi concelleira en Santiago de Compostela en 2014 en substitución de Ángel Currás Fernández. Foi candidata do PPdeG nas autonómicas de 2012 e o 22 de decembro de 2015 tomou posesión como deputada no Parlamento de Galicia para substituír a Marisol Piñeiro.

## Notas 
## Véxase tamén 
### Bibliografía 
* 35 anos do Parlamento de Galicia
Pitón da India

O **pitón da India** (*Python molurus*) é unha especie de réptil escamoso da familia Pythonidae de hábitos nocturnos.

## Características 
Este réptil pode alcanzar unha lonxitude, dende a testa até a cola, de 6 metros e uns 95 kg de peso, aínda que, normalmente, non chega a medir máis de 5 metros de longo e os exemplares máis pequenos teñen unha lonxitude de 3 metros. O pitón da India ten unha testa tipicamente triangular, de pequeno tamaño comparado coa lonxitude do seu corpo.

*Python morulus* ten unha esperanza de vida en catividade duns 10 anos, aínda que se viron casos en que chegaron ós 30 anos.

## Notas 
## Véxase tamén 
### Bibliografía 
* 
* Daniel, JC. The Book Of Indian Snakes and Reptiles. Bombay Natural History Society
Chilabothrus angulifer

A ***Chilabothrus angulifer*** é unha boa endémica de Cuba de gran tamaño que leva o alcume de majá ao chamarse así en Cuba a calquera boa e ademais o lugar onde habita especificamente esa especie. Non se recoñecen subespecies.

## Status de conservación 
A especie está clasificada como de NT (risco baixo), pero preto de ser cualificada como Vulnerable (VU), na IUCN Lista Vermella de Especies Ameazadas (v2.3, 1994). Ano de axuste: 1996.

## Descrición 
É un animal de até 6 m de longo, o que a fai o meirande bóido do Caribe. Ten unha testa redonda e  un corpo longo e groso, de cor marrón con algunhas manchas. Non é velenosa.

## Alimentación 
Do mesmo xeito que outras boas é unha gran cazadora. Esgana a súa vítima cos seus potentes músculos. Logo engúlea desmontando a súa mandíbula e sen mastigala. É dixerida logo de moito tempo.

## Notas 
## Véxase tamén
Pelusios niger

A **tartaruga negra de África occidental** (*Pelusios niger*) é unha especie de tartaruga da familia Pelomedusidae. É orixinaria do Camerún, Guinea Ecuatorial, Gabón e Nixeria.

## Notas 
## Véxase tamén 
### Bibliografía 
*
*
Herminia Borrell

**Herminia Elena Josefa Rodríguez-Borrell Feijóo**, nada en Camariñas en 1897 e finada o 18 de febreiro de 1971, foi unha muller da alta burguesía galega coñecida polo seu casamento en 1922 co magnate Nubar Gulbenkian, fillo do filántropo Calouste Gulbenkian.

## Traxectoria 
[miniatura|Tumba de Herminia Borrell no [cemiterio de Santo Amaro da Coruña.]]
Herminia Borrell era filla do albanel de Camariñas emigrado en Cuba Máximo Rodríguez Borrell e María Luisa Feijóo, filla do militar ao cargo do enxeño azucreiro onde aquel traballaba. Destacou entre os círculos de sociedade coruñeses e a súa festa de posta de longo celebrouse no Pazo de Meirás, grazas á anfitrioa Emilia Pardo Bazán. Finalmente, Herminia foi repudiada. Logo do seu divorcio, a finais dos anos vinte, trasladouse ao pazo de Sigrás, en Cambre (A Coruña), aínda que tamén tiña propiedades en Carballo e Camariñas.

Foi unha muller moi moderna para o seu tempo, fumaba, vestía pantalóns e andaba en bicicleta.

## Notas 
## Véxase tamén 
### Bibliografía 
* 

### Ligazóns externas 
* 
* Herminia Borrell, una vida de novela  no blog de Xosé Manuel Lema
* 
*
Ctenosaura bakeri

A ***Ctenosaura bakeri*** é unha especie de escamosos da familia *Iguanidae* e é unha das especies da súa familia en maior perigo de extinción.

## Distribución xeográfica 
É endémica dos mangleiros da illa de Útila, nas illas da Bahía (Honduras), e fóra desta zona só existen unhas ducias de exemplares repartidos por varios zoolóxicos europeos e estadounidenses.

## Notas 
## Véxase tamén 
### Bibliografía 
*
Jason Kapono

**Jason Alan Kapono**, nado o 4 de febreiro de 1981 en Long Beach, California, é un ex xogador de baloncesto profesional estadounidense. Foi o primeiro xogador na historia da National Basketball Association (NBA) en ser o líder en porcentaxe de anotación de triplas dúas tempadas consecutivas. Gañou o campionato da NBA nunha ocasión, cos Miami Heat en 2006.

## Traxectoria profesional 
Kapono foi elixido na 31ª posición do Draft da NBA de 2003 polos Cleveland Cavaliers. Tras participar en 41 partidos cos Cavaliers na súa tempada de rookie, foi elixido polos Charlotte Bobcats no draft de expansión de 2004. En 2005 asinou cos Miami Heat, equipo co que gañaría o seu único anel de campión da NBA, na tempada 2005-06.

O 9 de xuño de 2009, Kapono foi traspasado ós Philadelphia 76ers a cambio de Reggie Evans.

O 9 de decembro de 2011, Kapono asinou cos Los Angeles Lakers. O 15 de marzo de 2012, Kapono foi traspasado xunto a Luke Walton e unha elección da primeira rolda do Draft de 2012 ós Cleveland Cavaliers, a cambio de Ramon Sessions e Christian Eyenga. Dous días despois foi cortado polos Cavs.

O 15 de novembro de 2012, Kapono asinou co Panathinaikos BC grego.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil en Euroleague.net
Cuora amboinensis

A ***Cuora amboinensis*** é unha especie de tartaruga de caixa da familia dos xeoemídidos. Distribúese polas Illas Nicobar, leste da India (Assam), Bangladesh, Myanmar, Tailandia, Camboxa, Laos, centro e sur de Vietnam, oeste de Malaisia, Singapur, Filipinas (Leyte, Luzón, Mindanao, Samar, Negros, Panay, etc.), Indonesia (Sulawesi, Ambon, Sumatra, Borneo, leste de Malaisia, Brunei, Nias, Enggano, Kabupaten Simeulue, Xava, Sumbawa, Halmahera, Ceram, Seram, Buru, Timor Leste, Balí, Palawan e as Molucas), e posiblemente Sri Lanka.

## Notas 
## Véxase tamén 
### Bibliografía 
*
Ctenosaura similis

A **iguana raiada** (***Ctenosaura similis***) é un iguánido centroamericano e mexicano presente dende Panamá até o istmo de Tehuantepec en México. Foi introducida en Florida e nalgunhas illas do Caribe. Tamén se reporta en Colombia. É a especie máis grande do xénero *Ctenosaura* e foi recoñecida como o lagarto máis rápido da Terra, podendo alcanzar unha velocidade de 35&nbsp;km/h.

O macho mide até 1,3 metros de lonxitude mentres que a femia pode alcanzar o metro. Os exemplares novos tenden a ser insectívoros e a medida que van medrando fanse máis herbívoros. Na idade adulta aliméntase de froitos, talos, follas, tamén flores e pon preto de 30 ovos que eclosionarán 90 días despois. Ó ser oportunista tamén se alimenta de peixes, ovos, aves, roedores e mesmo crías de tartarugas mariñas e prefire vivir en zonas rochosas e ariscas.

## Notas 
## Véxase tamén
Cuora trifasciata

A **tartaruga caixa raiada** (***Cuora trifasciata***) é unha especie de tartaruga asiática de hábitos semiacuáticos orixinaria do sur da China e o norte de Vietnam. As poboacións do sur de Vietnam e Laos son consideradas no presente outra especie. É un animal en grave perigo de extinción.

## Notas 
## Véxase tamén 
### Bibliografía 
* Blanck, T., W.P. Mccord & M. Le (2006): On the Variability of *Cuora trifasciata*. Edition Chimaira. 153pp.
María Isabel Fernández García

**María Isabel Fernández García**, nada en Tetuán o 2 de xullo de 1949, é unha científica e profesora galega.

## Traxectoria 
Doutora en Ciencias pola Universidade de Santiago de Compostela (1974). Foi profesora axudante de clases prácticas de Química Analítica na Facultade de Química (1971-1974), profesora adxunta de Química Inorgánica na Facultade de Ciencias de Lugo (1975-1987), profesora de Química Inorgánica na mesma facultade (1988-2011) e catedrática do Departamento de Química Inorgánica dende 2011.

## Obras 
* 1992*, Determinación de residuos de plaguicidas organofosforados en mieles de Lugo* (con Mª Ángeles García Fernández).
* 2011*, A auga*.
* 2017*, Manuela Barreiro Pico. Ribadense destacada, primeira licenciada en Farmacia de Galicia (1900)*, 2017. Deputación de Lugo, 2024.
* 2021, *Pioneiras de Ciencias de Lugo.* Lugo: Colectivo Egeria. ISBN 978-84-09-31713-4

## Recoñecementos 
* Premio Tese Doutoral da Deputación de Pontevedra (1975).
* X Premio Luisa Villalta a Iniciativas Normalizadoras do Servizo de Normalización Lingüística da Universidade da Coruña (2013).
* VI premios á Introdución da Perspectiva de Xénero na docencia e na Investigación (2015).
* Premio INLUGO.
* 1º Premio Modalidade Tecnoloxía. Deputación Provincial de Lugo (2016).
* Premio Divulgación Colectivo Lemos Le do IV Certame de Divulgación Mulleres de Lemos Balbina López Somoza, O Saviñao (2017).

## Notas 
## Véxase tamén 
### Ligazóns externas 
* Ficha en galegos.info
Yoya

**Aurora Argibay Iglesias**, máis coñecida como **Yoya**, nada no lugar de Sobral, Xeve (Pontevedra) o 18 de marzo de 1905 e finada en Pontevedra en novembro de 1994, foi unha pintora galega.

## Traxectoria 
Comezou a pintar á idade de 75 anos a raíz das pinturas de estilo naïf da súa filla, Mercedes Ruibal. Inaugurou a súa primeira exposición en Vigo o 13 de maio de 1973 na sala da Caixa de Aforros de Vigo. O catálogo desta exposición estivo prologado por Blanco Amor.

## Notas 
## Véxase tamén 
### Bibliografía 
*
Moredo

O topónimo **Moredo** pode referirse a:

;En Galiza
***Moredo**, parroquia do concello de Palas de Rei;
****Moredo**, lugar de dita parroquia;
***Moredo**, lugar da parroquia de Pombeiro, no concello de Pantón;
***Moredo**, lugar da parroquia de Soutordei, no concello de Ribas de Sil;
***O Moredo**, lugar da parroquia de Tuimil, no concello de Bóveda;
***O Moredo**, lugar da parroquia de Sindrán, no concello de Monforte de Lemos;
***O Moredo**, lugar da parroquia de Coucieiro, no concello de Paderne de Allariz;

## Véxase tamén
### Outros artigos
A Cal, A Ciadella, Sobrado

**A Cal** é un lugar da parroquia da Ciadella, no concello coruñés de Sobrado, na comarca da Terra de Melide. Segundo o IGE, en 2018 tiña 3 habitantes (1 home e 2 mulleres).

## Lugares e parroquias 
### Lugares da Ciadella 
### Parroquias de Sobrado 
## Notas
March On, Bahamaland

"***March On, Bahamaland***" é o himno nacional das Bahamas.

## Historia 
Foi composto por Timothy Gibson como parte dunha competición nacional e foi adoptado en xullo de 1973.

## Letra 

Lift up your head to the rising sun, Bahamaland;
March on to glory, your bright banners waving high.
See how the world marks the manner of your bearing!
Pledge to excel through love and unity.

Pressing onward, march together
to a common loftier goal;
Steady sunward, tho' the weather
hide the wide and treachrous shoal.

Lift up your head to the rising sun, Bahamaland,
'Til the road you've trod lead unto your God,
March on, Bahamaland!

## Notas
Hubert Minnis

**Hubert Alexander Minnis**, nado en Bain Town o 16 de abril de 1954, é un médico e político bahamés. Foi elixido como cuarto primeiro ministro das Bahamas o 11 de maio de 2017, converténdose no sucesor de Perry Christie. Minns exerce como líder do Movemento de Liberación Nacional (MLN), o actual partido de goberno, e é membro do Parlamento pola circunscrición de Nova Providencia de Killarney.

## Notas
Morgallón

O topónimo **Morgallón** pode referirse a:

;En Galiza
***Morgallón**, lugar da parroquia de Fazouro, no concello de Foz;
***Morgallón**, lugar da parroquia de Taboexa, no concello das Neves;
***O Morgallón**, lugar da parroquia de San Miguel de Negradas, no concello do Vicedo.

## Véxase tamén
### Outros artigos
***O Mogallón**, lugar da parroquia de Insua, no concello de Ortigueira;
***O Morgullón**, lugar da parroquia de Piñeira, no concello de Ribadeo.
Geocapromys ingrahami

O ***Geocapromys ingrahami*** é unha especie de roedor da familia Capromyidae É endémica das Bahamas. Os seus hábitats naturais son os bosques baixos subtropicais ou tropicais, as matogueiras subtropicais e tropicais e áreas rochosas.

## Descrición 
Esta especie é un roedor semellante a unha rata cunha cola curta e unha lonxitude do corpo de preto de 60&nbsp;cm. A súa pelaxe varía de cor, dende o negro, marrón, agrisado, branco ou avermellado.

## Notas
Pobo lucayo

Os **lucayos** eran as habitantes orixinais das Bahamas antes da chegada dos colonizadores europeos. Eran unha póla dos taínos que habitaron a maioría das illas caribeñas daquela. Os lucayos foron os primeiros habitantes das Américas que atopou Cristovo Colón. Os conquistadores comezaron a escravizar os lucayos pouco despois da chegada de Colón e practicamente foron eliminados das Bahamas por volta do ano 1520.

O nome "lucayo" deriva do taíno *Lukku-Cairi* (o nome co que se describían a si mesmo), e quere dicir "persoas das illas". (A palabra taína para "illa", *cairi*, converteuse en *cayo* en español e "cay" /ˈkiː/ en inglés).

## Notas 
## Véxase tamén 
### Ligazóns externas 
*Albury, Paul. (1975) *The Story of the Bahamas.* MacMillan Caribbean. 
*Craton, Michael. (1986) *A History of the Bahamas.* San Salvador Press. 
*Granberry, Julian & Gary S. Vescelius. (2004) *Languages of the Pre-Columbian Antilles.* The University of Alabama Press. 
*Keegan, William F. (1992) *The People Who Discovered Columbus: The Prehistory of the Bahamas.* University Press of Florida. 
*Sauer, Carl Ortwin. (1966; Fourth printing, 1992) *The Early Spanish Main.* University of California Press. 
* Schaffer, W. C., Carr, R. S., Day, J. S., Pateman, M. P. (2012). "Lucayan-Taino burials from Preacher's Cave, Eleuthera, Bahamas". *International Journal of Osteoarchaeology***22**:45-69. DOI: 10.1002/oa.1180
*
Salman bin Hamad bin Isa Al Khalifa

**Salman bin Hamad bin Isa Al Khalifa** (en , nado o 21 de outubro de 1969, é o príncipe herdeiro da dinastía Al Khalifa e do emirato de Bahrain, así como o primeiro ministro de Bahrain dende 2020.. Ocupará o décimo terceiro lugar na lista de emires de Bahrain.

## Traxectoria 
É fillo de Hamad ibn Isa Al Khalifa e da súa esposa Sabika bint Ibrahim Al Khalifa.

É licenciado en ciencias políticas pola American University, nos Estados Unidos, en 1992 e ten un máster en Historia e Filosofía pola Universidade de Cambridge, Inglaterra, en 1994. Fala correctamente árabe e inglés.

Foi nomeado vicepresidente do consello de administración do Centro Bahrainí de Estudos e Desenvolvemento (BCSR) en 1992, logo ocupou o cargo de presidente a partir de 1995. Nese mesmo ano, foi tamén nomeado subsecretario de Defensa. En 1999 foi coroado príncipe.

O 11 de novembro de 2020 foi nomeado primeiro ministro de Bahrain despois da morte do anterior primeiro ministro, o seu tío avó Khalifa bin Salman, que levaba preto de medio século no cargo.

## Notas 
## Véxase tamén
Árbore da vida (Bahrain)

250px|miniatura|Árbore da vida.
A **árbore da vida** (*Shajarat-al-Hayat*) de Bahrain é unha *Prosopis cineraria* de 9,75 metros de alto de máis de 400 anos de idade. Está nun outeiro dunha zona árida do deserto de Arabia, a 2 quilómetros de Jebel Dukhan, o punto máis alto de Bahrain, e a 40 quilómetros de Manama, a cidade máis achegada.

A árbore está cuberta de abondosas follas verdes. Por mor da súa idade e polo feito de ser a única árbore que medra na área converteuse nunha atracción turística local e é visitada cada ano por unhas 65&nbsp;000 persoas. A súa resina é usada para facer candeas, aromáticas e goma; os seus grans son procesados ​​en comida, mermelada e viño.

Existe a lenda de que a árbore está protexida por Enki, un deus da auga dos babilonios segundo a mitoloxía sumeria. Existe outra lenda que di que a árbore se atopa no que outrora foi o xardín do Edén.

## Notas
Durrat Al Bahrain

miniatura|250px|Vista aérea de Durrat Al Bahrain.
**Durrat Al Bahrein** (en ) é a terceira illa artificial máis grande de Bahrain, despois da Cidade do Norte e Diyar Al Muharraq. Atópase a 40,5&nbsp;km o sur da capital, Manama.

## Descrición 
As illas de Durrat Al Bahrain inclúe hoteis de cinco estrelas, un campo de golf de 18 buracos, 12 pontes e un porto deportivo. O porto deportivo abranguerá tres das illas e cubrirá unha área aproximada de 0,7 km² cun custe de 1,3 billóns de dólares estadounidenses.

## Historia 
En 2002, establecéronse os plans para levar a cabo o proxecto. A construción comezou en 2004. En febreiro de 2008, as obras de construción foron interrompidas logo de que máis de 1&nbsp;300 traballadores se negasen a traballar por mor dunha disputa sobre o seu soldo. Os traballadores que operaban nun campo de obra no sitio de desenvolvemento declaráronse en folga esixindo mellores salarios e queixándose das malas condicións de vida. A folga foi cancelada pouco despois.

## Notas 
## Véxase tamén
Adolfo Martí Fuentes

**Adolfo Martí Fuentes**, nado en Ferrol o 12 de xuño de 1922 e finado na Habana o 10 de xuño de 2002, foi un poeta galego en lingua castelá.
## Traxectoria 
Fillo de Juan Martí Castro, ferrolán emigrado a Cuba e a cubana Adolfina Fuentes Domínguez. O seu pai era fillo de Juan Martí Domenech, comandante de Infantaría de Mariña e emigrou a Cuba con catorce anos. Adolfo naceu en Ferrol cando o pai levou a nai a Ferrol a coñecer a familia. Cando tiña un ano regresou a Cuba coa súa nai. Estudou o bacharelato e despois dous anos de dereito na Universidade. Co triunfo da Revolución, foi designado polo Ministerio de Relaciones Exteriores para cumprir servizo no estranxeiro, foi cónsul de Colón (Panamá) e despois en Guayaquil (Ecuador). Máis tarde foi secretario da embaixada en Praga e funcionario na embaixada de Río de Janeiro, ata o golpe de Estado de Goular.

Despois da carreira diplomática, estudou a licenciatura en Lingua e Literatura Hispánicas e foi profesor na Escola de Letras da Universidade da Habana. Foi director nacional de Literatura do antigo Consello Nacional de Cultura e rematou a vida laboral como redactor xefe das Ediciones Unión, na UNEAC.

Aos catorce anos comezou a escribir. É autor de trece libros de poemas e un de ensaio.

## Obras 
### Poesía 
* *Alrededor del punto*, 1971.
* *Contrapuntos*, 1980.
* *Puntos cardinales*, 1980.
* *Por el ancho camino*, 1981.
* *La hora en punto*, 1983.
* *Libro de Gabriela*, 1985.
* *El árbol del retorno*, 1993.
* *Antoloxía poética dun ferrolano en Cuba*, 2005.

### Ensaio 
* *Puntos de vista*, 1988.
## Véxase tamén 
### Bibliografía 
* Ferrolanos. Adolfo Martí Fuentes. Nacido en Ferrol, un poeta cubano polifacético
* Adolfo Martí Fuentes
Carta a unha profesora

***Carta a unha profesora*** (no orixinal en italiano, *Lettera a una professoressa*)  é un libro de pedagoxía emancipadora escrito por Lorenzo Milani e alumnos da Escola de Barbiana, publicado en maio de 1967 pola Libreria editrice fiorentina.

## Temática 
Explica os inicios da Escola ó mesmo tempo que formula unha crítica construtiva á escola tradicional italiana, definida como "un ospedale che cura i sani e respinge i malati" (un hospital que cura ós sans e empeora ós enfermos). Critica a falta de preocupación polos rapaces con dificultades, mentres que se favorecía ós rapaces cunha formación familiar anterior, clase esta personificada en "Pierino del dottore" (un típico rapaz, fillo dun profesional de clase alta, que xa sabía ler ó chegar á escola).

## Tradución ao galego 
Traduciuno ao galego Carlos Acevedo en 2019 na editorial Kalandraka.

## Notas 
## Véxase tamén
### Ligazóns externas
* Información sobre a edición de Kalandraka
Amar Sonar Bangla

***Amar Sonar Bangla*** (en , traducible ó galego como "A miña Bengala dourada") é o himno nacional de Bangladesh. Escrito e composto polo poeta Rabindranath Tagore, con motivo das protestas polo proxecto de partición de Bengala presentado polo vicerrei Lord Curzon en 1905, foi adoptado en 1972. O autor é escritor do movemento Brahmo Samaj (pero logo convertido ao hinduísmo), e o primeiro asiático en gañar o premio Nobel de Literatura. É agora o himno nacional de Bangladesh.

## Letra 
miniatura|Rabindranath Tagore, compositor da letra.

## Notas
Praza da Perla

dereita|miniatura|Opositores ó réxime acampados enfronte da Praza da Perla días antes de que fose demolida.

**Praza da Perla** ( , *Dawār al-luʾluʾ*) é o nome popular polo que se coñece a **Praza do** **Consello de Cooperación do Golfo**, unha praza preto do distrito financeiro de Manama, en Bahrain.

A praza atópase no centro da capital, Manama, e ten ós seus arredores o Mercado Central de Bahrain, Mariña, ademais dun complexo de apartamentos de luxo construídos despois coñecidos como Abraj Al-Lulu (Torres da Perla). Tamén preto da praza atópase o Bahrain World Trade Center ou o distrito financeiro e portuario de Bahrain.

## Historia 
miniatura|esquerda|Manifestantes na praza da Perla en marzo de 2011, pouco antes da súa demolición.
O característico monumento da Perla na praza, previamente estaba rodeado por un círculo, foi erixido en 1982 na honra á primeira reunión no país do Consello de Cooperación do Golfo.

Durante as protestas en Bahrain de 2011, dentro das revolucións e protestas no mundo islámico de 2010-2011, a praza foi un símbolo a miúdo comparado á Praza Tahrir do Cairo. O 16 de marzo o goberno interveu xunto con efectivos internacionais do mesmo Consello de Cooperación do Golfo ó que estaba dedicado o monumento, desaloxando a praza e días despois, durante a mañá do 18 de marzo, as autoridades derrubaron o monumento.

Despois da súa polémica destrución e segundo as autoridades locais, a praza será substituída por semáforos para solucionar a conxestión do tráfico de automóbiles no distrito financeiro da cidade.

## Notas
Rexión de Jalal-Abad

A **Rexión de Jalal-Abad**, tamén coñecida como **Jalalabat** (en kirguiz: *Жалалабат облусу*), é unha rexión (oblast) de Kirguizistán. A súa capital é a cidade de Manas (anterior Jalal-Abad). Ten fronteira coa rexión de Talas, rexión de Chuy, rexión de Naryn, rexión de Osh e Uzbekistán. A rexión foi establecida o 21 de novembro de 1939. O 27 de xaneiro de 1959 formou parte da rexión de Osh pero volveu acadar o status de rexión o 14 de decembro de 1990. A rexión está formada por 8 distritos que inclúen 5 cidades, 8 asentamentos de tipo urbano e 415 vilas.

## Distritos
## Notas
Manas

**Manas** (tamén coñecido como **Jalal-Abad** ou **Jalalabat**; en kirguiz: *Жалалабат*, *جالال-ابات*, *Jalal-Abat*, [dʒɑlɑlɑbɑt]) é a capital e centro económico da rexión de Jalal-Abad no sur do Kirguistán. A cidade ten unha área de 88 quilómetros cadrados e unha poboación de 97.172 habitantes en 2009. Está situada ao nordés do Val de Fergana, moi preto da fronteira con Uzbekistán.

## Historia
Unha das polas máis importantes da ruta da Seda no Kirguistán pasaba pola antiga Jalalabat e a rexión xogou un importante papel en albergar viaxeiros durante centos de anos.

No século XIX unha pequena fortaleza Kokand foi construída e unha pequena qishtaq foi construída nos arredores desta. A xente local adícabase á agricultura, o comercio e a proporcionar servizos aos peregrinos que visitaban o spá de *Azreti-Ayup-Paygambar* que se dicía que as súas augas curaban leprosos. Na década de 1870, migrantes rusos chegaron á rexión e converteron a cidade nunha cidade de guardición e construíron un hospital militar.

### Cambio do nome 
O 10 de setembro de 2025, o Jogorku Kenesh refrendou a Lei da República Kirguisa, asinada polo presidente Sadyr Japarov e que producía o troco do nome da antiga Jalal-Abad en Manas, para homenaxear ao heroe kirguís do mesmo nome. En cambio o nome da rexión de Jalal-Abad, permanecía como tal.

## Xeografía
### Clima
Manas ten un clima continental caloroso de verán seco acorde coa Clasificación climática de Köppen. Hai máis chuvia no inverno que no verán. A temperatura media é de 12,3&nbsp;°C.

## Notas 
## Véxase tamén
Antonio Brown

**Antonio Tavaris Brown Sr.**, nado o 10 de xullo de 1988 en Miami, Florida, é un xogador profesional estadounidense de fútbol americano que xoga na posición de wide receiver para os Oakland Raiders da National Football League (NFL). Formado na Universidade de Central Michigan, onde gañou recoñecementos como All-American en 2008 e 2009 como retornador de punts, foi elixido na sexta rolda do Draft da NFL de 2010 polos Pittsburgh Steelers. Desde que entrou na liga, ningún xogador conseguiu máis recepecións e iardas de recepeción que el. Durante a súa primeira temporada na NFL, consegiu chegar á Super Bowl XLV, aínda que perdeu ante os Green Bay Packers.

## Estatísticas 
;Liga regular

;Playoffs

## Notas 
## Véxase tamén 
### Ligazóns externas 
* Perfil de Antonio Brown na páxina dos Pittsburgh Steelers
Inés de Durazzo

**Inés de Durazzo**, nada en 1345 e finada o 15 de xullo de 1388, foi a esposa de Xaime des Baux, último emperador latino titular de Constantinopla. Foi a última muller en reclamar o título de emperatriz do Imperio Latino.
## Traxectoria
Inés foi a segunda filla de Carlos, Duque de Durazzo e María de Calabria. Casou por primeira vez con Cansignorio della Scala. Cansignorio era o irmán máis novo e co-gobernante nominal de Cangrande II della Scala, señor de Verona. En 1359, Cansignorio asasinou o seu irmán máis vello e sucedeuno. O seu irmán máis novo Paolo Alboino della Scala converteuse no seu co-gobernante até 1365. O 10 de outubro de 1375, Cansignorio morreu, presumibelmente envelenado. O seu matrimonio non tivo fillos.
O 16 de setembro de 1382, Inés casou co seu segundo marido, Xaime des Baux. Era o pretendente ao trono do imperio latino desde 1374. O seu cuñado, Carlos III de Nápoles, concedeulle Corfú como parte do seu dote. O seu matrimonio foi de curta duración. O 7 de xullo de 1383, Xaime morreu en Tarento. Sobreviviulle cinco anos, pero nunca volveu casar.

## Notas
Marguerite Pindling

**Marguerite Pindling McKenzie**, nada en Andros Sur o 26 de xuño de 1932, é unha política bahamesa, que foi Gobernadora Xeral da Mancomunidade das Bahamas dende 2014 a 2019 

Foi a segunda muller Gobernadora Xeral do país despois de Ivy Dumont.

## Traxectoria 
Marguerite McKenzie é filla de Reuben e Viola McKenzie e naceu en Andros Sur o 26 de xuño de 1932. Converteuse en asistenta do fotógrafo Stanley Toogood. 

Pouco despois, coñeceu a Lynden Pindling, quen sería primeiro ministro das Bahamas dende 1969 até 1992. A parella casou o 5 de maio de 1956 e permaneceron casados até a morte del o 26 de agosto de 2000. A parella tivo catro fillos. que xurou o cargo o 28 dese mes.

## Notas 
## Véxase tamén 
* Reinos da Commonwealth de Nacións
Morlán

Como topónimo **Morlán** pode referirse a:

;En Galiza
***Morlán**, parroquia do concello de Trazo;
****Morlán de Abaixo**, lugar de dita parroquia.

## Véxase tamén
### Outros artigos
***Morlás**, lugar da parroquia da Torre, no concello de Taboada;
***Morzán**, lugar da parroquia de Iñás, no concello de Oleiros.
Henrique Niño

**Henrique Niño Ricoi**, nado o 19 de setembro de 1947 na Coruña e finado na mesma cidade o 13 de febreiro de 2019, foi un naturalista e divulgador galego.

## Traxectoria
Formouse academicamente na Academia Galicia da Coruña e na Escola Técnica Superior de Enxeñeiros Agrónomos de Madrid, adicándose profesionalmente á función pública en Galicia, en postos relacionados cos seus estudos.

Participou activamente nos primeiros anos de andaina da Asociación para a Defensa Ecolóxica de Galiza (ADEGA), promovendo a conciencia ecolóxica e o activismo entre as novas xeracións.

O seu traballo como divulgador virou ao redor da produción de guías e catálogos de natureza en especial de especies botánicas en Galicia, adoito en colaboración co ilustrador Calros Silvar, entre elas a pioneira *Guía das árbores de Galicia* de 1997.

## Obra
* *Nomenclatura vernácula de flora vascular galega*, a canda Xosé Castro González e Enrique Losada. Xunta de Galicia, 1992.
* *Catálogo da flora vascular galega*, a canda Xosé Castro González e Enrique Losada. Xunta de Galicia, 1994.
* *Guía das árbores de Galicia*. Baía Edicións, 1997/2001, con Calros Silvar.
* *Guía dos fentos de Galicia* (2008), con Calros Silvar.
* *Árbores* (2010, Baía)
* *Guía de árboles de Euskal Herria* (2013), con Calros Silvar.

Ademais produciu distintas unidades didácticas, integrando texto, ilustracións e diapositivas, sobre Baldaio, as árbores de Galicia ou os fentos de Galicia. Tamén escribiu artigos para diversas publicacións, entre elas a revista Cerna:

* *Flora e vexetación do castro de Elviña* (Verna, nº 47, 2006).
* *A vexetación acuática e das beiras dos cursos de auga* (Verna, nº 27, 1999).
* *A vexetación do litoral* (Verna, nº 24, 1998).
* *As matogueiras* (Verna, nº 22, 1997).
* *Outras árbores da familia salicáceas, distintas dos salgueiros, presentes en Galicia* (Verna, nº 18, 1996).
* *Salgueiros e vimieiros de Galicia* (Verna, nº 15, 1995).
* *A agricultura como fonte de enerxía* (separata) (Natureza galega, 1994).
* *Uces e queirugas de Galicia* (Cerna, nº 10, 1994).
* *Ericáceas galegas* (distintas de Erica) (Cerna, nº 12/13, 1994).
* *As ximnospermas de Galicia* (Cerna, nº 6, 1993).
* *Os toxos galegos* (Cerna, nº 8, 1993).
* *Fagales galegas* (outras distintas dos Quercus) (Adega, nº 3, 1992).
* *Os pesticidas e o seu uso* (Fouce, nº 119, 1991).
* *Pesticidas, agricultura e medio ambiente* (Fouce, nº 120, 1991).
* *Os carballos galegos* (Adega, nº 2, 1991).
* *Agricultura biolóxica para un mundo vivo* (Albadabranca, nº 2, 1986).
* *A modernidade agrícola* (Albadabranca, nº 1, 1986).
* *O millo, cultivo do pasado... con futuro?* (A Nosa Terra, XI-XII, 1982).
Kris Jenner

**Kristen Mary Houghton**, nada en San Diego, California o 5 de novembro de 1955, máis coñecida como  Kris Jenner, é unha personalidade de televisión e empresaria estadounidense. Estivo casada con Robert Kardashian, con quen tivo catro fillos, ata que se divorciaron en 1990. De 1992 a 2014 estivo casada con Bruce Jenner, na actualidade Caitlyn Jenner, con quen tivo dúas fillas. Desde 2007 produce e ten un rol protagónico no reality show da súa familia: *Keeping Up with the Kardashians*.

## Biografía 
### Primeiros anos 
Kristen medrou en University City, un suburbio de San Diego, e estudou en Clairemont High School. Ten dúas irmás,  Karen e Sarah.

### Primeiro matrimonio 
Desde 1978 ata 1990 estivo casada co avogado Robert  Kardashian (coñecido polo caso de O. J. Simpson, de quen era moi amigo), con quen tivo catro fillosː Kourtney Mary (1979), Kimberly Noel (1980), Khloé Alexandra (1984) e Robert Arthur (1987).

Por mor de dificultades matrimoniais, Kris pediu o divorcio en 1989. Robert Kardashian faleceu o 30 de setembro de 2003. Kris encárgase dos membros da familia.​ É coñecida por ser a produtora executiva e protagonizar o reality show *Keeping Up with the  Kardashians.*

### Segundo matrimonio 
Kris e Bruce Jenner, actualmente Caitlyn Jenner, casaron o 21 de abril de 1991. Kris ten dúas fillas con Caitlyn,  Kendall Nicole (1995) e Kylie Kristen (1997). Durante o seu matrimonio con Bruce foi madrasta dos catro fillos que el tivera nos seus dous matrimonios anteriores, Brandon, Brody, Burton e Cassandra.​ En setembro de 2014 deuse a coñecer que a parella estaba en trámites de divorcio, con todo, como non existía un acordo prenupcial en relación á súa fortuna calculada en 60 millóns de dólares, esta sería dividida entre ambos. Indicouse que a demanda de divorcio foi interposta por Kris Jenner por mor de diferenzas irreconciliables e, poucos meses despois, Bruce anunciou que se convertería en Caitlyn Jenner.

### Noivado actual 
Jenner mantén unha relación con Corey Gamble desde 2014.

### Netos 
* O 14 de decembro de 2009 converteuse en avoa por primeira vez cando a súa filla máis vella, Kourtney, tivo o seu primeiro fillo, Mason Dash Disick.
* O 8 de xullo de 2012 foi avoa por segunda vez, de Penelope Scotland Disick, segunda filla de Kourtney.
* O 15 de xuño de 2013 foi avoa por terceira vez, de North West, primeira filla de Kim.
* O 14 de decembro de 2014 nace o seu cuarto neto, Reign Aston Disick, terceiro fillo de Kourtney e Scott Disick.
* O 5 de decembro de 2015 é avoa por quinta vez, de Saint West, segundo fillo de Kim.
* No 11 de novembro de 2016 nace a súa sexta neta, Dream Renée Kardashian, filla de Robert e a súa exmoza  Blac Chyna.
* O 15 de xaneiro de 2018 nace a súa sétima neta, Chicago West, concibida por fecundación in vitro, terceira filla de Kim e Kanye West.
* O 1 de febreiro de 2018 naceu Stormi Webster, a súa oitava neta, filla de Kylie e o seu noivo  Travis  Scott.
* O 12 de abril de 2018 nace a súa novena neta, True Thompson, filla de Khloé e o seu exnoivo Tristan Thompson.

## Notas
Aitana Ocaña

**Aitana Ocaña Morales**, nada en Sant Climent de Llobregat o 27 de xuño de 1999, coñecida simplemente como **Aitana**, é unha cantante española. Deuse a coñecer no ano 2017, cando formou parte da novena tempada de Operación Triunfo. Obtivo o segundo posto no concurso musical, sendo unha dos seis candidatos para representar a España no Festival de Eurovisión 2018, con «Arde» en solitario e «Lo malo» en dueto coa tamén concursante Ana Guerra.

O sinxelo «Lo malo», que quedou en terceiro lugar cun 26%, acadou o número un nas listas musicais de España e obtivo catro discos de platino con 160&nbsp;000 compras dixitais. Ao finalizar o concurso, Aitana asinou un contrato coa discográfica Universal Music Group e lanzou o seu sinxelo debut, «Teléfono», o cal se converteu no seu segundo sinxelo número un, que tamén acadou triplo disco de platino. O lanzamento do seu primeiro EP, «Tráiler», con temas en inglés e en español, produciuse o 30 de novembro de 2018 e xa é disco de ouro en España.

## Discografía
**EPs**
* 2018: "Tráiler"
**Sinxelos**
* 2018: «Lo malo» (con Ana Guerra)
* 2018: «Teléfono»
* 2018: «Vas a quedarte»
**Colaboracións**
* 2018: «El Mundo Entero» (con Agoney, Ana Guerra, Mimi Doblas, Raoul Vázquez e Maikel Delacalle)
**Bandas Sonoras**
* 2018: «Tu pots canviar-ho tot (has de viure)» (versión de «What a Feeling», para o disco de *La Marató de TV3*)
* 2019: «Hay Algo Más» (canción da BSO de *La Gran Aventura dos Lunnis y el Libro Mágico*)
Lieksa

**Lieksa** é unha cidade de Finlandia situado na rexión de Carelia do Norte. En 2018 a súa poboación era de 11&nbsp;097&nbsp;habitantes. A superficie do termo municipal é de 4&nbsp;067,60&nbsp;km2, dos cales 649,75&nbsp;km2 son auga. O concello ten unha  densidade de poboación de 3,25 &nbsp;hab./km².

Limita cos concellos de Ilomantsi, Joensuu, Juuka, Kontiolahti, Nurmes e Kuhmo, este último pertencente á rexión veciña de Kainuu.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Lieksa
Lola Índigo

**Miriam Doblas Muñoz**, nada en Madrid o 1 de abril de 1992, popularmente coñecida como **Lola Índigo**, é unha cantante e bailarina española. O seu primeiro sinxelo "Ya no quiero ná" alcanzou a certificación de dobre disco de platino en decembro de 2018.

## Traxectoria 
### Inicios 
Miriam Doblas naceu en Madrid na primavera de 1992, pero foi criada dende pequena na localidade granadina de Huétor Tájar, de onde se sente natural.

Comezou moi nova no mundo artístico, destacando a súa faceta como bailarina e coreógrafa. Foi profesora de baile e incluso chegou a participar nalgúns musicais. Como bailarina traballou na China e Os Ánxeles xunto a artistas de renome como Chris Brown, Miguel Bosé, Sweet California, Enrique Iglesias, Marta Sánchez e The Baseballs.

No ano 2010 participou no talent *Fama Revolution* de Cuatro.

### 2017: Paso por *Operación Triunfo* 
Coñecida inicialmente como *Mimi* ou *Mimi Doblas*, foi a primeira expulsada de *Operación Triunfo 2017*, concurso emitido en La 1 de Televisión Española en horario de máxima audiencia.

### 2018-presente: primeiros lanzamentos 
Non foi ata despois do seu paso polo concurso musical cando conseguiu certa popularidade en España, xa co nome de Lola Índigo, tras publicarse en xullo de 2018 o seu primeiro sinxelo, "Ya no quiero ná", que superou os nove millóns de reproducións en Spotify, entrou na lista dos cincuenta temas máis virais do mundo, e o videoclip acumula máis de cincuenta e un millóns de reproducións en YouTube. O tema foi definido como unha mestura de estilo trap, feminismo e funk,

Ese mesmo ano, formou parte do elenco de concursantes da sétima edición de *Tu cara me suena*, en Antena 3 quedando en cuarto lugar.

En decembro gravou xunto ós seus compañeiros de OT 2017 Aitana, Ana Guerra, Agoney Hernández e Raoul Vázquez, e o rapeiro canario Maikel Delacalle a canción «El mundo entero» para a marca Coca Cola, xunto cun anuncio televisivo.

O 14 do mesmo mes publicou «Borracha (Remix)», canción na que colaborou xunto a Juan Magán e De la Ghetto co cantante Yera. Unha semana máis tarde, o 21 de decembro, lanzou o seu segundo sinxelo, titulado «Mujer bruja», acompañada da cantante Mala Rodríguez.

O 22 de xaneiro de 2019 publicou o sinxelo «Fuerte».

## Discografía 
### Sinxelos 
* 2018: «Ya no quiero ná»
* 2018: «Mujer bruja» (con Mala Rodríguez)
* 2019: «Fuerte»

### Colaboracións 
* 2018: «Borracha RMX» (con Yera, Juan Magán e De la Ghetto)
* 2018: «El mundo entero» (con Aitana, Ana Guerra, Agoney, Raoul Vázquez e Maikel Delacalle)

## Notas 
## Véxase tamén 
### Outros artigos 
* Operación Triunfo 2017

### Ligazóns externas 
*